CELEX: C2007/170/23
Language: bg
Date: 2007-07-21 00:00:00
Title: Дело C-240/07: Преюдициално запитване, направено от Bundesgerichtshof (Германия) на 16 май 2007 г. — Sony Music Entertainment (Germany) GmbH/Falcon Neue Medien Vertrieb GmbH

21.7.2007   
            
            
               BG
            
            
               Официален вестник на Европейския съюз
            
            
               C 170/13
            
         Преюдициално запитване, направено от Bundesgerichtshof (Германия) на 16 май 2007 г. — Sony Music Entertainment (Germany) GmbH/Falcon Neue Medien Vertrieb GmbH
   (Дело C-240/07)
   (2007/C 170/23)
   Език на производството: немски
   Препращаща юрисдикция
   Bundesgerichtshof
   Страни в главното производство
   
      Ищец: Sony Music Entertainment (Germany) GmbH
   
      Ответник: Falcon Neue Medien Vertrieb GmbH
   Преюдициални въпроси
   
               1)
            
            
               Когато са налице предпоставките по член 10, параграф 2 от Регламент 2006/116/EО (1) на Европейския парламент и на Съвета от 12 декември 2006 година за срока на закрила на авторското право и на някои сродни права (Директива за срока на закрила), намира ли предвиденият в тази директива срок на закрила приложение и тогава, когато съответното произведение никога не е било закриляно в държавата-членка, в която се иска такава?
            
         
               2)
            
            
               Ако отговорът на въпрос 1) е положителен:
               
                           а)
                        
                        
                           представляват ли национални разпоредби по смисъла на член 10, параграф 2 от Директивата за срока на закрила разпоредбите на държавите-членки за закрила на носителите на права, които не са граждани на държава-членка на Общността?
                        
                     
                           б)
                        
                        
                           прилага ли се съгласно член 10, параграф 2 от Директивата за срока на закрила предвиденият в тази директива срок на закрила и за произведения, които към посочения в член 13, параграф 1 от Директивата момент са отговаряли на критериите за закрила по Директива 92/100/EИО (2) на Съвета от 19 ноември 1992 г. относно правото на отдаване под наем и в заем и относно някои права, сродни на авторското право в областта на интелектуалната собственост, носителите на права върху които обаче не са граждани на държава-членка на Общността?
                        
                     
         
      (1)  ОВ L 372, стр. 12.
   
      (2)  ОВ L 346, стр. 61; Специално издание на български език 2007 г., глава 17, том 1, стр. 12.